armvectores/hy_wikipedia_2023 huggingface dataset:
Սլովակիայի գյուղական թանգարան

Սլովակիայի գյուղական թանգարան (սլովակ.՝ Múzeum slovenskej dediny), գտնվում է Սլովակիայի հյուսիսային Մարտին քաղաքի ծայրամասում։ Հիմնադրվել է 1960-ական թվականներին Մարտինի սլովակյան ազգային թանգարանի կողմից։ Թանգարանում ներկայացված է հյուսիսարևմտյան Սլովակիայի ավանդական ժողովրդական ճարտարապետությունը՝ բնորոշ 19-րդ դարի և վաղ 20-րդ դարի Սլովակիայի բնակչությանն ու գյուղական համայնքների ավանդական ապրելակերպին։
15,5 հեկտար տարածքում կան 129 բնակավայր, ֆերմա, տեխնիկական, սոցիալական և կրոնական շինություններ։ Բացի բնակելի շենքերը, կան  տնամերձ հողամասեր, պանդոկ, գյուղական խանութ, պարտեզ, հրշեջ կայան, փայտե Վերածննդի զանգակատուն, տարրական դպրոց, ցուցահանդես  Romano Drom-ում (Գնչուների ճանապարհորդություն)։ Այս բաց երկնքի տակ գտնվող թանգարանում այցելուները կարող են տեսնել հետաքրքիր տեխնիկական առարկաներ, բուսական (հիմնականում կտավատի) յուղի արտադրությունը, բրդեղենի արտադրությունը, հագուստ գործելու ընթացքը։ Այստեղ գտնվող շինությունները Սլովակիայի տարբեր շրջաններից են՝ Օրավա, Լիպտով, Տուրեց և Կիսուցե-Պոդիավորնիկի։ 22 կառույցներ (հիմնականում գյուղատնտեսական տնամերձեր) կահավորված են և բաց այցելուների համար։ Գյուղատնտեսական ցուցահանդեսները ցույց են տալիս ավանդական բույսերի, ծառերի, համեմունքների, բուժական և հրաշք դեղաբույսերի մշակումը։
Սլովակիայի գյուղական թանգարանում ամեն տարի տեղի են ունենում տարբեր միջոցառումներ։ Այս ամբողջ օրվա ընթացքում տեղի ունեցող  իրադարձությունները ցույց են տալիս կամ վերականգնում են ավանդական մասնագիտությունները, արտադրությունը, ձեռքի աշխատանքները, արարողությունները, ավանդական մաներաները, բանահյուսությունը։ Օրինակ՝ Զատիկը գյուղում, Հրշեջների օրեր, Երեխաների կիրակին, Միխայլի շուկան կամ գյուղական Սուրբ Ծնունդը։


== Ծառայություններ այցելուների համար ==
Գիդ-տուրեր կամ անհատական այցեր
Oravska Polhora պանդոկում զովացուցիչներ և սնունդ
Տարածքների վարձույթ (ընտանեկան կամ գործարար տոնակատարություններ)
Ամուսնական արարողություններ Ռուդնոյի կաթոլիկ եկեղեցում
Կաթոլիկ կամ ավետարանական պատարագներ միջոցառումների ընթացքում
Հուշանվերների խանութ՝ բացիկներ, մասնագիտական հրատարակություններ, ֆոլկ-արտ արտադրանք
Կրեատիվ սեմինարներ տարրական դպրոցների համար


== Ծանոթագրություններ ==


== Արտաքին հղումներ ==
Թանգարանի կայքէջ
Ռույիենայի շրջան

Ռույիենայի շրջան (լատիշ․՝ Rūjienas novads), վարչատարածքային միավոր Լատվիայի հյուսիսում, գտնվում է պատմական Վիձեմե մարզում։ Երկրամասն ներառում է չորս շրջաններ և Ռույիենա քաղաքը, որը համարվում է երկրամասի կենտրոնը։
Սահմանակից է Մազսալացայի, Բուրտնիեկի, Նաուկշենիի շրջաններին և Վիլնյուսի կոմսությանը։
2010 թվականի հունվարի 1-ի տվյալներով բնակչությունը կազմել է 6,144 մարդ ։ Տարածքի մակերեսը կազմում է 352,2 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Վալմիերայի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝


== Տարածքային բաժանում ==
Քաղաք Ռույիենա (լատիշ․՝ Rūjiena)
Վիլպուլկասի շրջան (լատիշ․՝ Vilpulkas pagasts; կենտրոնը՝ Վիլպուլկա)
Էրեսի շրջան (լատիշ․՝ Jeru pagasts pagasts; կենտրոնը՝ Էնդզելե)
Իպիկույի շրջան (լատիշ․՝ Ipiķu pagasts; կենտրոնը՝ Իպիկի)
Լոդեսի շրջան (լատիշ․՝ Lodes pagasts; կենտրոնը՝ Լոդե)


== Ծանոթագրություններ ==


== Արտաքին հղումներ ==
Ռույիենայի շրջանի պաշտոնական կայքը (լատիշերեն)
Սկետչ

Սկետչ (անգլ․ sketch, բառացի՝ էսքիզ, ճեպանկար), երկու, հազվադեպ նաև երեք գործող անձով կարճ պիես։ Տարածում է գտել 19-րդ դարում և 20-րդ դարի սկզբին՝ հատկապես էստրադայում։ Սկետչի ճանաչված հեղինակներից են՝ Բարրին, Շոուն, Պրիստլին (Մեծ Բրիտանիա), Սարոյանը, Տերբերը (ԱՄՆ), Կուրտելինը (Ֆրանսիա), Ա․ Ավերչենկոն, Չեխովը (Ռուսաստան), սովետական շրջանում՝ Արդովը, Բուխովը, Գորինը, Մասսը, Պոլյակովը և ուրիշներ։
Անահիտ Սահակյան

Անահիտ Արամայիսի Սահակյան (ծննդյան անունը՝ Հրածին Սահակյան, փետրվարի 8, 1963(1963-02-08), Հովիտ, Ախուրյանի շրջան, Հայկական ԽՍՀ, ԽՍՀՄ), հայ երգչուհի։


== Կենսագրություն ==
Անահիտ Սահակյանը ծնվել է 1963 թվականի փետրվարի 8-ին, Ախուրյանի շրջանի Հովիտ գյուղում։ 1981 թվականին ավարտել է Ախուրյանի թիվ 1 միջնակարգ դպրոցը և երաժշտական դպրոցի դաշնամուրային բաժինը։ Գյումրիի Լ. Մադոյանի անվան ժողովրդական գործիքների անսամբլում եղել է երգչուհի։ 1981-1984 թվականներին սովորել է Գյումրիի Ք. Կարա-Մուրզայի անվան երաժշտական ուսումնարանի դաշնամուրային բաժնում, 1989-1994 թվականներին` Երևանի Կոմիտասի անվան պետական կոնսերվատորիայի ժողովրդական երգի բաժնում (Հովհաննես Բադալյանի դասարան)։ 2006 թվականին ավարտել է կոնսերվատորիայի ասպիրանտուրան` ժողովրդական երգեցողություն մասնագիտությամբ։ 1995-1996 թվականներին եղել է ՀՀ ազգային ռադիոյի Արամ Մերանգուլյանի անվան ժողովրդական գործիքների անսամբլի երգչուհի, 1996-1998 թվականներին՝ Կոմիտասի անվան կամերային երաժշտության տան մենակատար։
1996 թվականին կոմպոզիտոր Գևորգ Մանասյանի հետ ստեղծել է «Վարպետներ» համույթը, որի շրջանակներում ժողովրդական և դասական գործիքների համադրությամբ և համերգային ծրագրերով հանդես է եկել բազմաթիվ բեմերում։ 2000 թվականին Կոմիտասի անվան կամերային երաժշտության տանը հանդես է եկել «Երգն է կյանքիս ուղեկիցը» մենահամերգով։ 2006 թվականին «Երգիս թևերով» համերգային ծրագիրը նվիրել է Գյումրի քաղաքի վերածննդին։
2017 թվականին արժանացել է ՀՀ «Մովսես Խորենացի» մեդալի:


== Ձայնասկավառակներ ==
«Այս մեկն էլ ներիր»
«Սիրված երգերի շարք»
«Սրտիս ձայնը»
«Սիրո մեղեդի»


== Պարգևներ ==
«Գյումրվա վարպետ» ոսկե կրծքանշան
Մովսես Խորենացու մեդալ, 2017


== Ծանոթագրություններ ==
Կլյուչևոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԿլյուչևոեԿլյուչևոե (ուկրաիներեն՝ Ключове, Ղրիմի թաթարերեն՝ Qara Çora), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կարա-Չորա։
2001 թվականի տվյալներով Կլյուչևոե գյուղում բնակվում էր 264 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պաուլա Բեր

Պաուլա Բեր (գերմ.՝ Paula Beer, փետրվարի 1, 1995(1995-02-01), Մայնց, Գերմանիա), գերմանացի դերասանուհի։


== Կենսագրություն ==
Պաուլա Բերը ծնվել է 1995 թվականի փետրվարի 1-ին գերմանական Մայնցում, նկարիչների ընտանիքում։ Նա ուսանել է Մոնտեսորիի դպրոցում, իսկ 8-ամյա հասակում ընդունվել է թատերական դասընթացների։ Շուտով նա սկսեց հանդես գալ Friedrichstadt-Palast թատրոնի երիտասարդական համույթում։
2009 թվականին, երբ Պաուլան 14 տարեկան էր, նրան հրավիրեցին նկարահանվել Քրիս Քրաուսի «Օդեի օրագրերը» ֆիլմում։ Քասթինգին մասնակցեցին շուրջ 2500 աղջիկ, սակայն դերը ստացավ Պաուլան։ Ֆիլմում դերասանուհին խաղացել է 14-ամյա Օդե ֆոն Սայմերի դերը, ով արձակուրդներին մեկնել է Բալթյան ծովափի մի կալվածատուն։ Ֆիլմի թողարկումից հետո վարձավճարով Պաուլան ստացել է ֆիլմերի քննադատների լավ ակնարկներ և ստացել Բավարիայի կինոյի մրցանակ «Լավագույն երիտասարդ դերասանուհի» անվանակարգում։
2012 թվականին Բերը խաղաց Բավարիայի դքսուհի՝ Սոֆիայի դերը, «Ludwig II» կենսագրական ֆիլմում։ 2014 թվականին դերասանուհին նկարահանվեց Անդրեաս Պրոխասկի «Dark Valley»-ում և առաջադրվեց որպես Ավստրիայի լավագույն երիտասարդ դերասանուհի։ Ֆիլմում նկարահանվեցին նաև՝ Սեմ Ռայլին, Թոբիաս Մորեթին և Թոմաս Շյուբերթը։ Ֆիլմը ներկայացվել է Եվրոպական կինոակադեմիայի մրցանակի համար և արժանացել է մի շարք անվանակարգերի` «Լավագույն կոստյումներ», «Լավագույն արվեստի ստեղծագործություն», «Լավագույն կոստյումների համար ժյուրիի մրցանակ» և «Լավագույն արվեստի ստեղծագործություն ժյուրիի մրցանակ»։
Պաուլա Բերը 2016 թվականին խաղացել է Francois Ozon-ի «Ֆրանց» ֆիլմում գերմանացի Աննայի գլխավոր դերը, որը սգում է իր մահացած փեսային։ Այս դերի համար դերասանուհին Վենետիկի 73-րդ միջազգային կինոփառատոնում ստացել է «Մարչելո Մաստրոյանիի մրցանակ», որով պարգևատրվում են երիտասարդ դերասանները։ 2017 թվականին Պաուլան առաջադրվել է «Լումյեր» և «Սեզար» կինոմրցանակների համար ֆրանսիական անվանակարգերում, «Լավագույն երիտասարդ դերասանուհի» կատեգորիայում։


== Արտաքին հղումներ ==
Պաուլա Բեր Internet Movie Database կայքում


== Ծանոթագրություններ ==
Լուգովայա (գյուղ, Միխայլովսկի շրջան)

Անվան այլ կիրառումների համար տե՛ս՝ ԼուգովայաԼուգովայա (ռուս.՝ Луговая), գյուղ Ռուսաստանի, Ռյազանի մարզի Միխայլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրավարդ

Հրավարդ, հայկական իգական անուն։ Առաջացել է հայերեն հուր և վարդ բառերից։ Նշանակում է «կրակի նման կարմիր»։ Նորակերտ անսովոր անուն է։


== Ծանոթագրություններ ==
Նուեստրա Սենյորա դե Լորետո

Նուեստրա Սենյորա դե Լորետո (իսպ.՝ Nuestra Señora de Loreto), գուրարանի հնդկացիական ցեղերի հողերում ստեղծված ճիզվիտական միաբանություն։ Գտնվում է ժամանակակից Արգենտինայի Հանրապետության Միսյոնես երկրամասի տարածքում։
Սա 17-րդ դարում կաթոլիկ կոնկիստադորների կողմից հնդկացիական ցեղերի բնակավայրերում հիմնած հակալյութերական ճիզվիտական միաբանություններից մեկն է, որն առավել հայտնի է որպես Նուեստրա Սենյորա դե Լորետոյի Հիսուսի միաբանություն։ Այն հիմնադրվել է 1626 թվականին։
Իսպանական կայսրության հպատակ տարածքներում Հռոմի պապի իշխանության կորուստից հետո Սանտա Անայի միաբանությունը լքվել է։ Միաբանության ավերակները ՅՈւՆԵՍԿՕ-ի 1983 թվականի նստաշրջանում ներառվել է Արգենտինայում Համաշխարհային ժառանգության օբյեկտների ցանկում։


== Տես նաև ==
Հիսուսի միաբանությունները գուրարանի հնդկացիների երկրում
Արգենտինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==
Տալովկա (Բելոկալիտվինսկի շրջան)

Անվան այլ կիրառումների համար տե՛ս՝ Տալովկա (այլ կիրառումներ)Տալովկա (ռուս.՝ Таловка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։
Չեթին Էմեչ

Չեթին Էմեչ (թուրքերեն՝ Çetin Emeç, 1935, Ստամբուլ, Թուրքիա - մարտի 7, 1990(1990-03-07), Ստամբուլ, Թուրքիա), թուրք լրագրող։


== Կենսագրություն ==
Չեթին Էմեչը ծնվել է Սելիմ և Ռաբի Էմեչների ընտանիքում։ Սելիմ Էմեչը համարվում է Թուրքիայի դեմոկրատական կուսակցության հիմնադիրներից մեկը։ Բացի Չեթինից, ընտանիքը ուներ ևս երեք երեխա՝ Զեյնեփը և Լեյլան, ինչպես նաև որդին՝ Այդընը։
Չեթին Էմեչը ավարտել է Գալաթասարայի վարժարանը։ Սովորել է Ստամբուլի համալսարանի իրավագիտության ֆակուլտետում։ 1952 թվականից աշխատել է հորը պատկանող «Son Posta» ամսագրում՝ որպես լրագրող։ 1960 թվականին տեղի ունեցած պետական հեղաշրջումից հետո, Սելիմ Էմեչը բանտարկվել է՝ տապալված կառավարությանը օգնելու համար, իսկ Չեթին Էմեչը գլխավորել է թերթի խմբագրությունը։
Ընդհուպ մինչև 1972 թվականը աշխատել է «Hayat» և «Ses» թերթերում։ 1972- 1984 թվականներին եղել է «Hürriyet» օրաթերթի խմբագիր։ 1984 թվականին անցել է աշխատանքի «Milliyet-ում», սակայն 1986 թվականին ետ է վերադարձել «Hürriyet»՝ դառնալով տնօրենների խորհրդի անդամ։
1990 թվականի մարտի 7-ի առավոտյան, երբ Չեթինը նստել էր իր ավտոմեքենան, որ գնա աշխատանքի, դիմակներով և արևային ակնոցներով երկու մարդ, ատրճանակով կրակ են բացել ավտոմեքենայի ուղղությամբ։ Չեթին Էմեչի վարորդը փորձել է մեքենայից փախչել, սակայն նույնպես ընկել է կրակոցներից։
Չեթին Էմեչի մարմնում հայտնաբերվել է 7 փամփուշտ։ Նա մահացել է հիվանդանոցի ճանապարհին։ Վարորդը մահացել է դեպքի վայրում։
Թաղված է Զինջիրլիքույու գերեզմանատանը։ Նրա սպանության գործը մինչ օրս չի բացահայտվել։
Չեթին Էմեչի պատվին անվանվել է ֆուտբոլային մարզադաշտ, որը տեղակայված է Ստամբուլի Բայրամփաշա շրջանում։ Նրա պատվին են անվանվել նաև մի քանի փողոցներ։


== Ծանոթագրություններ ==
Նիկոլսկոե (գյուղ, Մորդովսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Տամբովի մարզի Մորդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մենիֆի շրջան (Կենտուկի)

Մենիֆի շրջան (անգլ.՝ Menifee County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 528 կմ² է, բնակչությունը՝ 6.306 մարդ (2010 թ. տվյալներով)։ Շրջկենտրոնն է Ֆրենչբուրգ բնակավայրը։ Կազմավորվել է 1869 թ.։
Բերյոզովո (այլ կիրառումներ)

Բերյոզովո, կարող է վերաբերել՝

Բերյոզովո - գյուղ Ռուսաստանի Նիժնի Նովգորոդի մարզի Սոկոլսկի շրջանի կազմում։
Բերյոզովո - գյուղ Ռուսաստանի Ռյազանի մարզի Միխայլովսկի շրջանի կազմում։
Բերյոզովո - գյուղ Ուկրաինայի Անդրկարպատյան մարզի Խուստի շրջանում։
Նադլակ

Նադլակ (ուկրաիներեն՝ Надлак), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Նադլակ գյուղում բնակվում էր 1 812 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գևորգ Գրիգորյան (Ջիոտտո)

Անվան այլ կիրառումների համար տե՛ս՝ Գևորգ Գրիգորյան (այլ կիրառումներ)Գևորգ Ստեփանի Գրիգորյան (Ջոտտո) (նոյեմբերի 12 (24), 1897, Թիֆլիս, Ռուսական կայսրություն - նոյեմբերի 23, 1976(1976-11-23), Երևան, Հայկական ԽՍՀ, ԽՍՀՄ), ՀԽՍՀ վաստակավոր նկարիչ (1967)։


== Կենսագրություն ==
1916-1920 թվականներին սովորել է Թիֆլիսի Գեղարվեստը խրախուսող կովկասյան ընկերության նկարչության և քանդակագործության դպրոցում, որտեղ սովորել է Ալեքսանդր Բաժբեուկ-Մելիքյանի, Երվանդ Քոչարի, Լ. Գուդիաշվիլու հետ, դասատու՝ Եղիշե Թադևոսյան
1921 թվականին երիտասարդ դերասանների խմբի հետ, որոնց գլխավորում էր Սուրեն Խաչատրյանը (Արամ Խաչատրյանի եղբայրը), մեկնել է Մոսկվա՝ ուսանելու
1921-1923 թվականներին` Մոսկվայի բարձրագույն գեղարվեստական արվեստանոցներում, անդամագրվել է նկարիչների «Հայարտուն» միությանը
1922 թվականին սկսել է նկարչության դասեր տալ աշխատանքային դպրոցներում
1948 թվականին սկսվում են մոռացության տարիները։ Հուսահատության և անելանելիության մեջ հայտնված նկարչի կողմից այրվում է 300 գեղանկարչական աշխատանք
1948-1957 թվականներին հեռացվում է Վրաստանի նկարիչների միությունից
1962 թվականին տեղափոխվել է Երևան
1977 թվականին Երևանում հիմնադրվել է Գևորգ Գրիգորյանի (Ջիոտտո) արվեստանոց-թանգարանըԱշխատանքները գտնվում են Ջոտտոյի թանգարան-արվեստանոցում, Ժամանակակից արվեստի թանգարան (Երևան), Հայաստանի ազգային պատկերասրահում, Հայաստանի և աշխարհի տարբեր երկրների բազմաթիվ մասնավոր հավաքածուներում։


== Ստեղծագործություններ ==
Գևորգ Գրիգորյանը ստեղծել է գունային և գծային ինքնատիպ կառուցվածքով դիմանկարներ, նատյուրմորտներ, բնանկարներ, որոնցում դրսևորվել է զուսպ գույներով խոր հույզեր արտահայտելու նրա գեղանկարչական հակումը։ Թիֆլիսի մշակութային առանձնահատուկ մթնոլորտը, հայ ժողովրդի անցյալը, ռուսական, վրացական, հայկական մշակույթի ականավոր գործիչները տեղ են գտել Գրիգորյանի փոքրաչափ գործերում։ Նրա կտավներն աչքի են ընկնում թիֆլիսահայ գեղանկարչական դպրոցին հատուկ զուսպ գեղեցկությամբ, կերպարային բազմազանությամբ։

«Եղնիկներ», 1917
«Դերասան Աբովյանի դիմանկարը», 1921
«Բնանկար», 1922
«Նատյուրմորտ անձեռոցիկով», 1922
«Հայկուհու դիմանկարը», 1922
«Գրկախառնություն», 1925
«Երգահան Արմեն Տիգրանյանի դիմանկարը», 1925
Դիանա, 1926
Հովհարով աղջիկը, 1926
Ստեփան Շահումյան, 1926
Ռեքվիեմ Առաջնորդի մահը, 1927
«Մոր դիմանկարը», 1929
«Նատյուրմորտ։ Մրգեր», 1929
«Հերոսի մահը», 1929
Վիրավոր բանվորը, 1933
«Դիանայի դիմանկարը», 1945
«Երեք նկարիչ» (Լ. Գուդիաշվիլի, Վ. Խոջաբեկյան, Ն. Փիրումանի), 1959
«Նատյուրմորտ կիտրոններով», 1962
«Մայրս և ես», 1972


== Ցուցահանդեսներ ==
1918 թվականին մասնակցել է դպրոցի աշակերտների հաշվետու ցուցահանդեսին
1927 թվականին մասնակցել է թբիլիսյան նկարիչների ցուցահանդեսին, Հոկտեմբերյան հեղափոխության տասնամյակին նվիրված ԽՍՀՄ ժողովուրդների արվեստների ցուցահանդեսին (Մոսկվա)
1929-1948 թվականներին մասնակցել է Երևանում և Թբիլիսիում կազմակերպված գրեթե բոլոր ցուցահանդեսներին
1965 թվականին առաջին անհատական ցուցահանդեսը Հայաստանի նկարիչների միությունում, Երևան
1972 թվականին մասնակցում է Անդրկովկասի նկարիչների ցուցահանդեսին, Մոսկվա


== Տես նաև ==
Գևորգ Գրիգորյանի (Ջիոտտո) արվեստանոց-թանգարան


== Գրականություն ==
Գևորգ Գրիգորյան, Ալբոմ, առաջաբանը՝ Պ. Հայթայանի, Ե., 1981


== Ծանոթագրություններ ==


== Արտաքին հղումներ ==
Ջոտտո՝ հայ նկարիչը
Երգը միշտ մեզ հետ է

«Երգը միշտ մեզ հետ է» (ռուս.՝ «Песня всегда с нами»), 1975 թվականի ուկրաինական երաժշտական ֆիլմ, որը նկարահանել է Վիկտոր Ստորոժենկոն։ Գլխավոր դերում հանդես է գալիս Սոֆյա Ռոտարուն, ինչպես նաև ուկրաինական «Չերվոնա Ռուտա» վոկալ գործիքային անսամբլը։ Ֆիլմում հնչում են ուկրաիներեն, մոլդավերեն և ռուսերեն երգեր, առկա են կադրեր ԽՍՀՄ-ում առաջին ժամանակակից պարերով։
Ուկրաինական հեռուստատեսային ֆիլմերի ստուդիայում նկարահանված «Երգը միշտ մեզ հետ է» ֆիլմը ներառում է հեղինակ Վլադիմիր Իվասյուկի վեց երգերը, որոնք հատուկ գրվել են Սոֆյա Ռոտարուի համար։ Ֆիլմի նկարահանումները տեղի են ունեցել Պուտիլշչինայի Պլոսկա գյուղում։ Ֆիլմի գլխավոր թեման Սոֆյա Ռոտարուի գեղարվեստական լաբորատորիայի ուսումնասիրությունն է, որը միշտ պնդել է, որ իր երգչուհու ուղին սկսվել է գյուղական ակումբի բեմից։
Ֆիլմի պրեմիերան կայացել Է Ուկրաինայի հեռուստատեսությամբ 1976 թվականի հունվարի 1-ին, կենտրոնական հեռուստատեսությամբ՝ 1976 թվականի հուլիսի 10-ին։


== Սյուժե ==
Երիտասարդ երգչուհին համերգ է սկսում լեռնային հանգստավայրի բացօթյա երաժշտական ակումբում։ Այս ինքնակենսագրական սցենարը նկարագրում է Սոֆյա Ռոտարուի իսկական ուկրաինական և Մոլդովական արմատները Բուկովինայի և Արևմտյան Ուկրաինայի բնապատկերներում.


== Դերերում ==
Սոֆյա Ռոտարու – կատարող
Իգոր Սլավինսկի – հանդիսատես, որը հետևում է երգչուհուն
Եվգենի Եվտուշենկո – էպիզոդ


== Նկարահանող խումբ ==
Սցենարի հեղինակ՝ Վիկտոր Ստորոժենկո
Բեմադրող ռեժիսոր՝ Վիկտոր Ստորոժենկո
Բեմադրող օպերատոր՝ Ալեքսանդր Բուզելևիչ


== Երաժշտություն ==


== Ծանոթագրություններ ==


== Արտաքին հղումներ ==
Ольга Ямборко. ПІСНІ НА ЕКРАНІ. // Кіно-Театр № 3, 2009(չաշխատող հղում)
Фильмография Софии Ротару
Չերվոնայա Չագարովկա

Չերվոնայա Չագարովկա (ուկրաիներեն՝ Червона Чагарівка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Չերվոնայա Չագարովկա գյուղում բնակվում էր 152 մարդ։ Բնակավայրը զբաղեցնում է 2297 կմ² տարածք։ Բնակչության խտությունը կազմում էր 66,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաշին-Բեկի հիվանդություն

Կաշին-Բեկի հիվանդություն, տեղաճարակային (էնդեմիկ) հիվանդության է, որի ժամանակ զարգանում են բազամապիսի այլանդակող օստեոխոնդրոպաթիաներ։ «Ուրովյան հիվանդություն» անվանումը կապված է Ամուր գետի վտակ Ուրովի հետ, որի ավազանում XIX դարի կեսերին այն հայտնաբերվել և նկարագրվել է։ Հիվանդությունը բավականին տարածված է եղել Անդրբայկալում և Արևելյան Սիբիրում։
Հիվանդությանը բնորոշ են ոսկրացման պրոցեսների խորը խանգարումները և ոսկրահոդային համակարգի «վաղաժամ մաշվածությունը»։ Պրոցեսը կրում է համակարգածին, շատ թե քիչ զուգաչափ բնույթ և արդեն պատանեկան տարիներին կարոդ է հասցնել տարածված ապաձևող արթրոզի։


== Առաջացման պատճառը և ախտածագում ==
Լիովին պարզաբանված չեն։ Հիվանդության սահմանափակ տարածվածությունը թույլ է տալիս նրա պատճառը փնտրել տեղական բնապայմանների առանձնահատկություններում։


== Ախտաբանական անատոմիան ==
Պրոցեսն սկսվում է հոդաճառներից։ Տեղի է ունենում նրանց պղտորում, թելավորում, ոսկրային հյուսվածքի կղզիանման մերկացումներ։ Զննման ժամանակ հոդային մակերեսին կարելի է հայտնաբերել անկանոն կերպով հերթագայող աճաոաոսկրային հյուսվածքի շերտամասեր։ Ծանր դեպքերում աճառային ծածկույթը ամբողջովին չքանում և փոխարինվում է ոսկրային հյուսվածքով։ Զարգանում են հոդային շարժունակության ծանր խանգարումներ։


== Կլինիկան ==
Կաշին-Բեկի հիվանդությունը սկսվում է մանկապատանեկան տարիքում, հազվադեպ 20 տարեկանից հետո։ Տղաները հիվանդանում են ավելի հաճախ, քան՝ աղջիկները։ Պրոցեսը սկսվում է դանդաղ (2—3 տարում)՝ աստիճանաբար սաստկանալով։ Հիվանդները դիմում են բժշկական օգնության անսովոր, անհարմար շարժումների և հոդերում ճարճատյուն ի հայտ գալու պատճառով։ Հոդերում և մկաններում նկատվում են թույլ, մորմոքուն ցավեր ֆիզիկական լարվածությունից հետո («ճմլկոտման» հիվանդություն)։
Հիվանդության հիմնական ախտանիշը վերին և ստորին վերջույթների հոդերի զուգաչափ հաստացումն ու ապաձևումն է՝ շարժունակության սահմանափակմամբ և տարբեր ուժգնության ճարճատյունով։
Տարբերում են Կաշին-Բեկի հիվանդության արտահայտվածության 3 աստիճան։

I աստիճան. հոգնածություն, անկանոն հողացավեր, ձեռքի միջֆալանգային հոդերի ուռածություն, հաստացում, նախաբազուկ-դաստակային և արմնկային հոդերի շարժումների սահմանափակումներ։
II աստիճան. վերին և ստորին վերջույթների մկանների նկատելի ապաճում, միջֆալանգային հոդերի հաստացում, կարճամատություն, շարժունակության խանգարումներ ծնկային և սրունք-թաթային հոդերում։
III աստիճանի կարճահասակություն, կարճամատություն (,արջի թաթ»), մատների շարժումների դժվարացում և սահմանափակումներ, հոդային գործունեության խանգարումներ բոլոր հոդերում, «բադի քայլվածք», ողնաշարի գոտկային հատվածի լորդոզ, ճարճատյուն բոլոր հոդերում։Հայտնաբերվում են նաև փոփոխություններ ներքին օրգաններում (բրոնքիտներ, թոքերի էմֆիզեմա, ախիլիկ գաստրիտ, կոլիտ, միոկարդիոդիստրոֆիա)։ Աշխորոշումը դժվար չէ հիվանդության տեղաճարակային բնույթի և կլինիկական ախտանիշների առանձնահատկությունների պատճառով։
Բուժումը հիմնականում հանքաջրաբուժական և ֆիզիոթերապևտիկ է։ Ցուցված է ախտանիշային բուժումը։


== Ծանոթագրություններ ==
(2064) Թոմսեն

(2064) Թոմսեն (անգլ.՝ Thomsen), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1942 թվականի սեպտեմբերի 8-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,178283 ա. մ., առավելագույնը մոտենում է 1,4594 ա. մ. հեռավորության վրա և հեռանում 2,8972 ա. մ.։ Արեգակի շուրջ մեկ ամբողջական պտույտ է կատարում 1174,28 երկրային օրվա ընթացքում, իր ուղեծրով շարժվելով միջինում 0,306572 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2064) Թոմսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քոբուլո

Քոբուլո (վրաց.՝ ქობულო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1350 մետր բարձրության վրա։ Շրջկենտրոն Դուշեթից հեռու է 70 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==
Աստերոիդների ցանկ (101801-101900)

Աստերոիդների ցանկ (101701-101800)  • Աստերոիդների ցանկ  • Աստերոիդների ցանկ (101901-102000)
 Աստերոիդների ցանկ (101701-101800)  • Աստերոիդների ցանկ  • Աստերոիդների ցանկ (101901-102000)
Ունթերզիմաու

Ունթերզիմաու  (գերմ.՝ Untersiemau), կոմունա Գերմանիայում՝ Բավարիա քաղաքում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2014 թվականի տվյալների կազմում է 4108 մարդ։ Զբաղեցնում է 20,49 կմ² տարածք։ Խտությունը կազմում է 200 մարդ/կմ²։ Փոստային ինդեքս՝ 96253։ Հեռախոսային կոդը +49 9565։


== Պատկերասրահ ==

		


== Ծանոթագրություններ ==
Կրասնայա Գորա (քաղաքատիպ ավան, Կրասնոգորսկի շրջան)

Անվան այլ կիրառումների համար տե՛ս՝ Կրասնայա ԳորաԿրասնայա Գորա (ռուս.՝ Красная Гора), քաղաքատիպ ավան Ռուսաստանի Բրյանսկի մարզի Կրասնոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 6174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նադեժդինո (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՆադեժդինոՆադեժդինո (ուկրաիներեն՝ Надеждине), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1875 թվականին։
2001 թվականի տվյալներով Նադեժդինո գյուղում բնակվում էր 213 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 338,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միկոյանի անվան հայկական պարտիզանական ջոկատ

Միկոյանի անվան հայկական պարտիզանական ջոկատ, կազմվել է 1943 թվականի սեպտեմբերին, Ուկրաինական ՍՍՀ ժիտոմիրի մարզում, հայ ռազմագերիներից։ Սեպտեմբերի 16-ին, ֆաշիստական Գերմանիայի հավաքագրած, այսպես կոչված, հայկ․ լեգիոնի 248 մարտիկներ, փախչելով ժիտոմիրի մարզի Պոտիևկա ավանից, միացել են Ուկրաինական հեծյալ պարտիզանական միավորմանը։ Սեպտեմբերի 17-ի գիշերը հայ պարտիզանները հարձակվել և ջախջախել են Պոտիևկայի գերմ․ կայազորը։ Ջոկատի հրամանատարն էր լեյտենանտ Ա․ Մ․ Հովսեփյանը։ Հրատարակել է «Մարտական թերթ» ձեռագիր օրգանը։ Ուկրաինական հեծյալ պարտիզանական միավորման կազմում մասնակցել է Կիևի ազատագրմանը, ռազմերթ կատարել ժիտոմիրի և Կիևի մարզերում։ 1943 թվականի դեկտեմբեր - 1944 թվականի հունվարին ջոկատը անցել է ռազմաճակատի գիծը, Օվրուչ քաղաքից զենք և զինամթերք փոխադրել միավորման համար։ Աչքի է ընկել Վորոտնևի և Մագերովի ազատագրման, Չիշկի, Ռուստավեշկո, Լիպնո գյուղերի, Սամբոր քաղաքի մատույցներում, Արևմտյան Բուգի, Լվով-Ռավա- Ռուսսկայա, Լվով—Պերեմիշլ երկաթուղագծերի ու խճուղիների հաղթահարման, Սան գետի (Լեհաստան) մոտ մղված մարտերում։ Լեհաստանից վերադառնալով Լվովի մարզ՝ մասնակցել է Բրոդի քաղաքի ազատագրմանը։ 1944 թվականի մարտին ջոկատը դուրս է եկել սովետական զորքերի թիկունքը և ավարտել պարտիզանական պայքարը։ Այնուհետև ջոկատի մարտիկները կռվել են կարմիր բանակի շարքերում։
Պուստիխա

Պուստիխա (ռուս.՝ Пустиха), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մոնզա գետի ձախ ափում՝ 28 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007315
Հիդրոլոգիական ուսումնասիրությունների կոդը - 103000731
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1013

1013 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1013 թվականն է, 
XI դարի 13-րդ տարին։
Ուժեղ Հայաստան Ռուսաստանի հետ

Ուժեղ Հայաստան Ռուսաստանի հետ, Հայաստանի Հանրապետությունում գրանցված կուսակցություն։


== Պատմություն ==
Կուսակցությունն իր հիմնադիր համագումարն անցկացրել է 2021 թվականի փետրվարի 6-ին և այն գլխավորում է Հայկ Բաբուխանյանը։ Կուսակցությունը չունի քաղաքական ներկայացուցչություն Ազգային ժողովում և ներկայումս հանդես է գալիս որպես արտախորհրդարանական ուժ։
2020-2021 թվականներին Հայաստանում տեղի ունեցած բողոքի ակցիաներից  հետո կուսակցությունը հաստատել է, որ մասնակցելու է առաջիկա ընտրություններին։
Հայկ Բաբուխանյանը հանդիպել է «Ազգի ձայն» կուսակցության առաջնորդ Մհեր Մեսրոպյանի հետ։ Առաջնորդները քննարկել են երկու կողմերի միջև հնարավոր համագործակցությունը։ Սահմանադրական իրավունքների միության և «Ազգային միասնության կուսակցության» ներկայացուցիչները նույնպես ներկա են գտնվել և հավանություն են տվել քաղաքական դաշինքի ստեղծմանը։ Բոլոր չորս կողմերը կոչ են արել ավելի մեծ ինտեգրում ստեղծել Հայաստանի և Ռուսաստանի միջև, ինչպես նաև աջակցել ավելի սերտ կապեր Արցախի և Ռուսաստանի միջև։
2021 թվականի ապրիլի 13-ին «Ռուսաստանին ընդառաջ» կուսակցությունը, «Ազգի ձայն» կուսակցությունը և «Սահմանադրական իրավունքների միությունը» պաշտոնապես հայտարարել են «Նոր միություն» անունով քաղաքական դաշինքի ստեղծման մասին։ Ընդ որում, «Ալյանս կուսակցությունը» ի սկզբանե աջակցել է «Նոր միություն» դաշինքին, սակայն որոշել է չանդամակցել նրան։


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Strong Armenia with Russia Party-ն Ֆեյսբուքում
Բարաձոր

Անվան այլ կիրառումների համար տե՛ս՝ Բարաձոր (այլ կիրառումներ)
Բարաձոր, գյուղ Արևմտյան Հայաստանում, Խարբերդի վիլայեթի Ակնի գավառակում։ Գտնվում էր Ակն քաղաքից 17-18 կմ հարավ-արևելք, բարձրադիր վայրում, Արևմտյան Եփրատի Բարաձոր վտակի ձախ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լենինավան (խուտոր)

Լենինավան (ռուս.՝ Ленинаван), հայաբնակ խուտոր Ռուսաստանի Դաշնության Ռոստովի մարզի Մյասնիկովի շրջանում, Դոնի Ռոստով քաղաքից 5 կմ հյուսիս, ձորակում։ Մտնում է Կարմիր Ղրիմի գյուղական համայնքի կազմի մեջ։


== Բնակչությունը ==
1978 թվականին գյուղն ուներ 1087 բնակիչ (268 ընտանիք), հիմնականում հայեր և 4 ընտանիք ռուսներ։ 2010 թվականի տվյալներով, գյուղում ապրում էր 1741 մարդ։


== Պատմությունը ==
Գյուղը հիմնադրել են 1925 թվականին Չալթր գյուղից տեղափոխված 15 ընտանիք։ Հայերը գաղթել են 1778 թվականին Ղրիմից, իսկ նրանց նախնիները՝ Անիից, XI - XII դարերում։


== Տնտեսությունը ==
Բնակիչներն զբաղվում են հողագործությամբ (ցորենի, բանջարեղենի մշակություն), անասնապահությամբ (կովաբուծություն)։ Լենինավանում գործում են միջնակարգ դպրոց, մշակույթի տուն, գրադարան (12803 գիրք), մանկապարտեզ։
Գյուղի մշակույթի տան բակում կանգնեցված է հուշարձան՝ Հայրենական մեծ պատերազմում զոհվածների հիշատակին։ Գյուղում կան փողոցներ Խաչատուր Աբովյանի, Մարտիրոս Սարյանի, Ալեքսանդր Մյասնիկյանի, Ստեփան Շահումյանի և Սեյրան Խաթլամաջյանի անուններով։


== Ծանոթագրություններ ==
Արտազյան

Արտազյան, հայկական ազգանուն։


== Ազգանունը կրողներ ==
Բագրատ Արտազյան (186?-?), գյուղատնտես, մեղվաբույծ։


== Ծանոթագրություններ ==
Ալ-Ռասթանի գավառ

Ալ-Ռասթանի գավառ, (արաբ․՝ منطقة الرستن‎‎) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Հոմսի մարզի 7 գավառներից մեկը։
Վարչական կենտրոնն է Ալ-Ռասթան քաղաքը։ 2004 թվականի մարդահամարի տվյալներով գավառը ունի 127 806 բնակչություն։
Ալ-Ռասթանի գավառը բաղկացած է 2 շրջաններից՝

Ալ-Ռասթանի շրջան (արաբ․՝ ناحية الرستن‎‎), կենտրոն՝ Ալ-Ռասթան, բնակչություն 64 271
Թալբիսեի շրջան (արաբ․՝ ناحية تلبيسة‎‎), կենտրոն՝ Թալբիսե, բնակչություն 63 784


== Ծանոթագրություններ ==
Կուրիս

Կուրիս (նախկինում նաև Կուրավանք),
գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 7 կմ հյուսիս-արևմուտք, լեռնաբազկի ընդարձակ գագաթին, ծովի մակարդակից 1320-1380 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 74 կմ։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ։
Գյուղում պահպանվել է 15-17-րդ դարերի սբ. Ամենափրկիչ եկեղեցին, գյուղից 1,5 կմ հարավ-արևելք՝ նախկին Ագարակ գյուղի ավերակները և Կուրկուտախաչ հնավայրը։ Գյուղի հարավ-արևելյան և արևելյան կողմում կան գյուղատեղիներ, սառնորակ աղբյուրներ, այդ թվում նաև հանքային։


== Բնակչություն ==
Ըստ ՀՀ 2011 թ. մարդահամարի արդյունքների` Կուրիսի բնակչությունը կազմել է 44 մարդ։ Գյուղը բնակեցված է եղել հայերով, բնակչության փոփոխությունը ժամանակի ընթացքում` ստորև.


== Կուրիսցիներ ==
Հրանտ Գյուլասարյան


== Տես նաև ==
Կուրիսի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Բրաունի

Բրաունի (անգլ.՝ Chocolate brownie), շոկոլադե թխվածք, որն իր անունը ձեռք է բերել իրեն բնորոշ շագանակագույն գույնից (անգլ.՝ brown՝ շագանակագույն), իրենից ներկայացնում է խիտ կառուցվածքով հարթ շոկոլադե թխվածք, որը բաժանված է ուղղանկյուն կտորների։ Այսօր այն համարվում է ԱՄՆ-ում և Կանադայում ամենահայտնի աղանդերներից մեկը։ Այն, ըստ էության, թխվածք է, որն իր տեսակով գտնվում է շոկոլադով հարուստ կարկանդակի և չոր թխվածքաբլիթի միջև։ Տարատեսակը, որը պատրաստվում է շագանակագույն շաքարավազով և առանց շոկոլադի կոչվում է «Blondie»։ Բրաունին, որպես կանոն, մատուցում են սուրճի կամ կաթի հետ, հաճախ կարելի է հանդիպել պաղպաղակի, հարած սերուցքի հետ։


== Պատմություն ==
Այն ստեղծվել է Չիկագոյի «Palmer House» հյուրանոցի խոհանոցում 1893 թվականին կոլումբիական ցուցահանդեսի ընթացքում, երբ տիկին Բերթա Փալմերը հանձնարարեց ավագ խոհարարին ցուցահանդեսին մասնակցող կանանց համար պատրաստել «կանացի աղանդեր», որն ավելի հեշտ կլինի ուտել, քան այլ թխվածքը, կպատրաստվի ավելի հեշտ, կունենա ավելի փոքր չափաբաժին և հնարավոր կլինի մատուցել նախաճաշի մեջ։
«Palmer House» հյուրանոցում այսօր էլ մատուցում են այս բաղադրատոմսով, որը նրա պատրաստման ամենահայտնի եղանակներից մեկն է, ըստ որի թխվածքը պատում են ծիրանի ջնարակով։


== Ստեղծման մասին վարկածներ ==
Գոյություն ունի Բրաունիի ստեղծման երեք վարկած։

Ավագ խոհարարը պատահմամբ հալեցրած շոկոլադ է ավելացրել բիսկվիթային խմորի զանգվածին։
Մի խոհարար մոռացել է խմորին ալյուր ավելացնել։
Տնային տնտեսուհին չի ունեցել փխրեցուցիչ, որի պատճառով խմորը չի աճել։ Հնարամիտ կինը հյուրերին հուսախաբ չանելու համար բաժանում է թխվածքը ուղղանկյուն կտորների և մատուցում։ Սա ամենատարածված վարկածն է։


== Տես նաև ==
Բլոնդ
Մաֆին
Շերտավոր խմոր
Կրուասան


== Արտաքին հղումներ ==
Gage Mary E.։ «History of Brownies (Chocolate)»։ Վերցված է 2010 թ․ մարտի 13
Ալյանաքյան

Ալյանաքյան, հայկական ազգանուն։


== Ազգանունը կրողներ ==
Արշավիր Ալյանաքյան (1887-?), լրագրող։
Էդուարդ Ալյանաքյան (1874-1949), բանասեր։
Հրանտ Հովսեփի Ալյանաքյան (1880-1938), արվեստաբան, նկարիչ։
Պետրոս Ալյանաքյան (19-20-րդ դդ.), մամուլի թղթակից։
Օննիկ Ալյանաքյան (?-20-րդ դար), մտավորական։


== Ծանոթագրություններ ==
ז

Զային, եբրայական այբուբենի 7-րդ տառն է։ Թվային արժեքը՝ 7։ Հայերենում համապատասխանում է «Զ զ» տառին։
Մարիա Օկի Դյուինգ

Մարիա Օկի Դյուինգ (անգլ.՝ Maria Oakey Dewing, ի ծնե՝ Մարիա Ռիչարդս Օկի, անգլ.՝ Maria Richards Oakey, 1845[…], Նյու Յորք, Նյու Յորք, ԱՄՆ - դեկտեմբերի 13, 1927(1927-12-13), Նյու Յորք, Նյու Յորք, ԱՄՆ), ամերիկացի նկարչուհի, Նյու Յորքի ուսանող նկարիչների լիգա գեղարվեստի դպրոցի հիմնադիրներից մեկը։ Եղել է նկարիչ Թոմաս Դյուինգի կինը։


== Կենսագրություն ==
Ծնվել է 1845 թվականի հոկտեմբերի 27-ին Նյու Յորքում, եղել է Ուիլյամ Ֆրենսիս Օկիի և Սալլի Սալիվան Օկիի ընտանիքի հինգերորդ երեխան (ընտանիիքում կար տասը երեխա)։
Սկսել է սովորել 1866 թվականից Նյու Յորքի Cooper Union School of Design դպրոցում, որտեղ ամերիկացի բազմաթիվ նկարիչների մոտ ուսանել է մինչև 1870 թվականը։ Այստեղ սովորել է նաև նրա ընկերուհի և ապագա նկարչուհի Հելենա դե Քեյ Գիլդերը։ 1871-1875 թվականներին Մարիան սովորել է Antique School of National Academy of Fine Arts դպրոցում՝ այդ ժամանակ դե Քեյի հետ տուն վարձելով։ Գեղանկարչության դասեր է ստացել նկարիչ Ջոն Լա Ֆարժից։ Նրա առաջին աշխատանքները ցուցադրվել են Դիզայնի ազգային ակադեմիայում։ 1875 թվականին Օկին և այլ ուսանողներ հիմնել են Նյու Յորքի ուսանող նկարիչների լիգան (անգլ.՝ Art Students League of New York)։ Այդ նույն թվականին նրա աշխատանքները ներկայացվել են ցուցահանդեսի ժամանակ, որը Նյու Յորքում կազմակերպել էր Լա Ֆարժը։ 1875 թվականին որոշ ժամանակ սովորել է Ուիլյամ Հանթի մոտ (անգլ.՝ William Morris Hunt), իսկ 1876 թվականին՝ Տոմա Կուտուրի։
Մարիա Դյուինգը եղել է 1877 թվականին ձևավորված Ամերիկացի նկարիչների միության առաջին անդամներից մեկը։ 1881 թվականին նա ամուսնացել է նկարիչ Թոմաս Դյուինգի հետ։ 1885-1905 թվականների ամառները նրանք միասին անցկացրել են Նյու Հեմփշիր նահանգի Քորնիշ քաղաքի գեղարվեստական ճամբարում։ Երկուսն էլ մոլի այգեգործներ էին։ Իրենց աճեցրած ծաղիկները Մարիային ոգեշնչել են՝ ստեղծելու բնության թեմայով աշխատանքներ։ Մարիա Դյուինգի ստեղծագործությունները ցոցադրվել են 1893 թվականին Չիկագոյում Համաշխարհային ցուցահանդեսի ժամանակ և 1901 թվականին Նյու Յորքի Բուֆֆալոյում պանամերիկյան ցուցահանդեսում, որոնցում նա արժանացել է բրոնզե մեդալների։ 1907 թվականին կայացել է նրա անհատական ցուցահանդեսը Փենսիլվանիայի կերպարվեստի ակադեմիայում։
Մահացել է 1927 թվականի դեկտեմբերի 13-ին Նյու Յորքում, Վաշինգտոն Սքվեր պուրակից ոչ հեռոը գտնվող West 8th փողոցի իր սեփական № 12 տանը։ Թոմաս Դյուինգի հետ ունեցել են մեկ որդի, որը մահացել է մանուկ հասակում, և դուստր՝ Էլիզաբեթը՝ ծնված 1885 թվականին։


== Աշխատանքներ ==
Նկարչուհու աշխատանքները տեղ են գտել Սմիթսոնյան ամերիկյան արվեստի թանգարանի, Արվեստի ազգային պատկերասրահի, Դետրոյթի արվեստի ինստիտուտի, Hood Museum of Art-ի (Հանովեր, Նյու Հեմփշիր), Addison Gallery of American Art-ի (Անդովեր, Մասաչուսեթս) հավաքածուներում։

Մարիա Օկի Դյուինգի որոշ աշխատանքներ
		
		
		
		


== Ծանոթագրություններ ==


== Արտաքին հղումներ ==
Մարիա Օկի Դյուինգ(անգլ.)
Մարիա Օկի Դյուինգ(անգլ.)
Մարիա Օկի Դյուինգ (1845—1927)(անգլ.)
Ռիդալեպա

Ռիդալեպա (էստ․՝ Ridalepa), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 100 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(8923) Յամակավա

(8923) Յամակավա (անգլ.՝ Yamakawa), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 30-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,417809 ա. մ., առավելագույնը մոտենում է 2,0701 ա. մ. հեռավորության վրա և հեռանում 2,7655 ա. մ.։ Արեգակի շուրջ մեկ ամբողջական պտույտ է կատարում 1373,19 երկրային օրվա ընթացքում, իր ուղեծրով շարժվելով միջինում 0,262163 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8923) Յամակավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կետ (գետ)

Անվան այլ կիրառումների համար տե՛ս՝ Կետ (այլ կիրառումներ)Կետ (ռուս.՝ Кеть), գետ Ռուսաստանի Կրասնոյարսկի երկրամասում և Տոմսկի մարզում, Օբի աջ վտակը։ Հոսում է Արևմտասիբիրական հարթավայրի հարավարևելյան մասով։ Երկարությունը 1621 կմ է, նավարկելի է գետաբերանից 737 կմ։


== Անվանումը ==
Անվանման (ռուսերեն՝ Кеть) առաջացումը կապում են կետեր ցեղանվան հետ։ Կետերեն կետ նշանակում է «մարդ»։


== Ծանոթագրություններ ==
(6218) Միզուշիմա

(6218) Միզուշիմա (անգլ.՝ Mizushima), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 12-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,281513 ա. մ., առավելագույնը մոտենում է 1,9367 ա. մ. հեռավորության վրա և հեռանում 2,6263 ա. մ.։ Արեգակի շուրջ մեկ ամբողջական պտույտ է կատարում 1258,73 երկրային օրվա ընթացքում, իր ուղեծրով շարժվելով միջինում 0,286002 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6218) Միզուշիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրիտինոպոլիս

Բուրիտինոպոլիս (պորտ.՝ Buritinópolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 3627 մարդ՝ 2006 թվականի տվյալներով։ Գրավում է 268,115 կմ2 տարածք։ Բնակչության խտությունը՝ 13,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 7.817.025,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.223,91 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,600 (տվյալները՝ ՄԱԿ-ի զարգացման ծրագրի)։
Lamborghini Centenario

Lamborghini Centenario, միջին հզորության շարժիչով սուպերմեքենա, որը թողարկվել է սահմանափակ քանակով՝ 40 օրինակով ի պատիվ Lamborghini ապրանքանիշի ստեղծող Ֆերուչո Լամբորգինիի 100-ամյակի։ Ավտոմեքենան մշակվել է Lamborghini Centro Stile դիզայնի ստուդիայի կողմից և ներկայացվել է Ժնևի ավտոսալոնի շրջանակներում 2006 թվականի մարտին։ Ընդհանուր առմամբ թողարկվել է 20 կուպե և 20 ռոդսթեր, ընդ որում՝ ամբողջ խմբաքանակը վաճառվել է։


== Նկարագրություն ==
Մեքենան, որի թափքը ներկայացնում է մոնոկոկ ածխածնային մետաղալարին, ունի Lamborghini L539 արդիականացված V12 շարժիչ, որն ունի 235 կիլոգրամ քաշ և 6,5 լիտր աշխանտանքային ծավալ, որի հզորությունը կազմում է 770 ձիաուժ (566 կՎտ) 8500 պտ/րոպեի դեպքում։ Պտտման պահը հավասար է 690 Նմ րոպեում 5500 պտույտի դեպքում։ Ավտոմեքենան 0-ից մինչև 100 կմ/ժ արագություն հավաքում է 2,8 վայրկյանում, 0-ից մինչև 200 կմ/ժ՝ 8,6, 0-ից մինչև 300 կմ/ժ՝ 23,5 վայրկյանում։ Առավելագույն արագությունը 350 կմ/ժ է։ Հզորության համար, որը բաշխվում է բոլոր 4 անիվների վրա, օգտագործվում է 7 արագություններով ISR կիսաավտոմատ փոխանցման տուփ։ Սուպերմեքենայի առջևում օգտագործվել է 255/30 ZR20 անվադողեր, հետևում՝ 355/25 ZR20: Վառելիքի համակցված ծախսը, ըստ ընկերության հայտարարության, կազմում է 13,6 լիտր 100 կմ-ում, քաղաքում՝ 24,7, ավտոմայրուղում՝ 10,7: Աղտոտող նյութերի (CO2) արտանետումը կազմում է 370 գր/կմ, ընդ որում՝ ավտոմեքենան համապատասխանում է Եվրո-6 բնապահպանական նորմերին։


== Պատկերասրահ ==

		
		


== Տես նաև ==
Lamborghini Veneno
Lamborghini Reventon


== Ծանոթագրություններ ==


== Արտաքին հղումներ ==
Մոդելի էջն արտադրողի կայքում Archived 2017-09-28 at Archive.is
Կարո Կարապետյան

Կարո Երեմի Կարապետյան (առավել հայտնի՝ որպես Յուվեցի Կարո, մայիսի 12, 1960(1960-05-12) կամ մարտի 17, 1960(1960-03-17), Շահումյան, Արտաշատի շրջան, Հայկական ԽՍՀ, ԽՍՀՄ և Շահումյան, Արտաշատի շրջան, Հայկական ԽՍՀ, ԽՍՀՄ - հոկտեմբերի 6, 2018(2018-10-06), Երևան, Հայաստան), հայ քաղաքական գործիչ, իրավագետ, Բարգավաճ Հայաստան կուսակցության անդամ, ՀՀ Ազգային ժողովի 4-րդ և 5-րդ գումարումների պատգամավոր։


== Կենսագրություն ==
1991 թվականին ավարտել է Կիևի ոստիկանական ակադեմիան։ Տարբեր տարիների Մասիսի, Աշտարակի, Արտաշատի և Էջմիածնի ներքին գործերի բաժնում։
2003-2007 թվականներին զբաղեցրել է Աշտարակի շրջանի ներքին գործերի բաժնի պետի պաշտոնը։


== Քաղաքական գործունեություն ==
2007 թվականին ԲՀԿ-ի համամասնական ցուցակով ընտրվել է Ազգային ժողովի պատգամավոր։ եղել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։
2012 թվականի մայիսի 6-ին Ազգային ժողովի  պատգամավոր է  ընտրվել համամասնական ընտրակարգով «Բարգավաճ Հայաստան» կուսակցությունից։


== Սպանություն ==
Կարո Կարապետյանը 2018 թվականի հոկտեմբերի 6-ին սպանվել է Նորք-Մարաշ վարչական շրջանում։ Սպանության մեջ մեղադրվող ԱԺ նախկին պատգամավոր Հարություն Ղարագյոզյանը մեկ օր հետո ինքնասպան է եղել։


== Պարգևներ ==
Պարգևատրվել է «Վազգեն Սարգսյան», «Անդրանիկ Օզանյան» և միլիցիայի գերազանցիկության մեդալներով։


== Ծանոթագրություններ ==


== Արտաքին հղումներ ==
Կարո Կարապետյանի էջը «Թրանսփարենսի Ինթերնեշնլ» կազմակերպության ընտրակեղծարարների պատ էջում
Ջաֆուլի

Ջաֆուլի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆրանս Մազերել

Ֆրանս Մազերել (հոլ.՝ Frans Masereel, հուլիսի 30, 1889(1889-07-30), Բլանկենբերգե, Բրյուգգե, Արևմտյան Ֆլանդրիա, Բելգիա - հունվարի 3, 1972(1972-01-03)[…], Ավինյոն), բելգիացի նկարիչ։
1907-1908 թվականներին սովորել է Գենտի գեղարվեստի ակադեմիայում։ 1909 թվականից հիմնականում ապրել է Ֆրանսիայում։ Օգտագործելով էքսպրեսիոնիզմին և 20-րդ դարի գեղարվեստական այլ հոսանքներին բնորոշ ստեղծագործական սկզբունքներ, նաև գրական ֆաբուլան, ավանդական սիմվոլների և այլաբանության լեզուն՝ Մազերելը ստեղծել է Փայտագրությունների շարքեր («վեպերը նկարներում»)։ Մազերելի հերոսը ժամանակակից աշխարհի մարդն է, յուրահատուկ հասարակական, քաղաքային նկարագրով։ Իր արվեստով փորձել է արտահայտել գիտակցված քաղաքական բողոքը բռնության և շահագործման դեմ («Գաղափարը, նրա ծնունդը, նրա կյանքը, նրա մահը», 1920, «Քաղաք», 1925, «Մահվան պարը», 1941)։ 
Հայտնի են Շառլ դը Կոստերի, Ռոմեն Ռոլանի և այլոց ստեղծագործությունների նրա պատկերազարդումները։ Ստեղծել է գծանկարների և ջրաներկ աշխատանքների ալբոմ, բնանկարներ, դիմանկարներ, ժանրային կոմպոզիցիաներ, աշխատել կինոյում, թատրոնում։ 
Մազերելի արվեստը նպաստել է քննադատական ռեալիզմի կերպարային-արտահայտչական նոր միջոցների ձևավորմանը։


== Ծանոթագրություններ ==
Պանդուխտ Մանուկյան

Պանդուխտ Հմայակի Մանուկյան, (մարտի 25, 1951(1951-03-25), Ջերմուկ, Հայաստան - հունիսի 21, 2021(2021-06-21)), հայ քաղաքական գործիչ, ՀՀ ԱԺ նախկին պատգամավոր, Վայոց ձորի նախկին մարզպետ։


== Կենսագրություն ==
Պանդուխտ Մանուկյանը 1968-1973 թվականներին սովորել է Հայաստանի ազգային պոլիտեխնիկական համալսարանում՝ ստանալով ինժեներ-շինարարի մասնագիտությունը։ Այնուհետև 1973-1994 թվականներին աշխատել է որպես վարպետ և ինժեներ։ Եղել է Հայոց համազգային շարժման անդամ։ Ազգային ժողովի պատգամավոր է ընտրվել 1995 թվականին։ Այնուհետև դարձել է Վայոց ձորի մարզպետ՝ պաշտոնավարելով 1997-2003 թվականներին։
Պանդուխտ Մանուկյանը մահացել է 2021 թվականի հունիսի 21-ին։


== Ծանոթագրություններ ==
Պեռյացի

Պեռյացի (էստ․՝ Perjatsi), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հոթ Սպրինգի շրջան (Արկանզաս)

Հոթ Սպրինգ (անգլ.՝ Hot Spring County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.593 կմ² է, բնակչությունը՝ 32.923 մարդ (2007 թ. տվյալներով)։ Շրջկենտրոնն է Մալվերն բնակավայրը։ Կազմավորվել է 1829 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Քուինս Պարկ Ռեյնջերս

Քուինս Պարկ Ռեյնջերս ֆուտբոլային ակումբը անգլիական պրոֆեսիոնալ ֆուտբոլային ակումբ է և հանդես էր գալիս Պրեմիեր լիգայում, հիմնվել է Լոնդոն քաղաքում։ Հիմնադրումից երկար տարիներ հետո ակումբն իր տնային խաղերն անցկացրել է տարբեր մարզադաշտերում, մինչև 1917 թվականին ունեցավ իր սեփական մարզադաշտը։ 1931/32, իսկ հետո նաև 1962/63 մրցաշրջաններում ակումբը հանդես է եկել «Ուայթ Սիթի» մարզադաշտում, որպեսզի ընդունի ավելի մեծ թվով երկրպագուների։ Ակումբի ավանդական գույներն են սպիտակը և կապույտը՝ հորիզոնական գծերով։


== Ծանոթագրություններ ==


== Արտաքին հղումներ ==
Պաշտոնական կայք
Քուինս Պարկ Ռեյնջերսի մասին տեղեկություն Պրեմիեր Լիգայի հայալեզու կայքէջում (հայ.)
Շառլոտենբուրգ

Շառլոտենբուրգ (գերմ.՝ Charlottenburg), թաղամաս Բեռլինի արևմտյան մասում, կազմում է Շառլոտենբուրգ-Վիլմերսդորֆ շրջանի մասը։ Թաղամասի կենտրոնը համարվում է պատմական Շառլոտենբուրգ քաղաքը, որը հիմնվել է 1705 թվականին։


== Պատմություն ==
Շառլոտենբուրգը հիմնվել է 1705 թվականին։ 1920 թվականին Մեծ Բեռլինի ստեղծման ժամանակ Շառլոտենբուրգը ներառվել է գերմանական մայրաքաղաքի կազմի մեջ, որպես շրջան։ 2001 թվականին Բեռլինը դարձավ ադմինստրատիվ ռեֆորմ, որպեսզի քչացնեն շրջանների քանակը, ինչի արդյունքում Շառլոտենբուրգը միացավ Վիլմերսդորֆին։ Իսկ նախկին շրջանները (գերմ.՝ Bezirk) ստացան թաղամասի կարգավիճակ (գերմ.՝ Ortsteil), խոշորացված շրւանների կազմում։ 2004 թվականին Շառլոտենբուրգ-Վիլմերսդորֆի կառավարությունը որոշեց երկու մեծ թաղամասերը բաժանել ավելի փոքրերի։ Ինչի արդյունքում Շառլոտենբուրգը բաժանվեց երկու թաղամասերի՝ Շառլոտենբուրգ-Նորդ և Բեռլին-Վեստենդ։


== Տեսարժան վայրեր ==

		
		
		


== Հայտնի բնակիչներ և դեպքեր ==
Կոյն Իրմգարդ (1905—1982), գերմանուհի գրող։
1931 թվականի մայիսի մեկից սկսած և մինչև 1993 թվականի իր մահը, Ֆազանենշտրասե փողոցում ապրել է բալետի արիստ և ուսուցչուհի Տատյանա Գզովսկայան։ Այնտեղ էլ գտնվում էր նրա «բեմական արվեստի դպրոցը»։ Ներկայումս այնտեղ գտնվում է նրա նվիրված հուշաքարը։
Հենրիխ Դերնբուրգ (1829—1907), գերմանացի փաստաբան-ցիվիլիստ, հռոմեական իրավունքի հայտնի մասնագետ, իրավաբանական գիտելիքների և գիտությունների հայտնի ժողովրդականացնող, քաղաքական գործիչ և դասախոս։ 1884—1885 թվականներին դասավանդել է Բեռլինի համալսարանում։
1921 թվականի մարտի 15-ին Սողոմոն Թեհլիրյանը Հարդենբերգ փողոցում գնդակահարել է Թալեաթին և ձերբակալվել։


== Արտաքին հղումներ ==
300 Jahre Charlottenburg in 12 Kapiteln (գերմ.)
Պերևոզնոե (այլ կիրառումներ)

Պերևոզնոե, կարող է վերաբերել՝

Պերևոզնոե - գյուղ Ռուսաստանի Լենինգրադի մարզի Վիբորգսկի շրջանի կազմում։
Պերևոզնոե - աուլ Ռուսաստանի Խակասիա հանրապետության Ասկիզսկի շրջանի կազմում։
Պերևոզնոե - գյուղ Ռուսաստանի Պրիմորիեի երկրամասի Խասանսկի շրջանի կազմում։
Պերևոզնոե - գյուղ Ռուսաստանի Ուդմուրթական հանրապետության Վոտկինսկի շրջանի կազմում։